ભાવનગર જિલ્લાના ઘોઘા તાલુકાના વાલુકડ અને લાખણકા વચ્ચે પાંચ દિવસ પૂર્વે મળેલા મૃતદેહનો ભેદ ઉકેલાઇ ગયો છે. પોલીસે આ કેસમાં મૃતક યુવકના સાસુ અને સસરાની હત્યાના ગુના સબબ ધરપકડ કરી છે. આકરી પૂછપરછ દરમિયાન યુવકની હત્યા તેના બીજીવારના પત્નીના માતા-પિતાએ કરી હોવાનું ખુલ્યું હતું. બીજી પત્ની સાથે યુવકનો ઝઘડો થતાં તે તેના માતા-પિતા પાસે જતી રહી હતી. હત્યાના દિવસે યુવક દારૂ પીધેલી હાલતમાં પત્નીના માતા-પિતાને મળવા ગયો હતો, જ્યાં ઝઘડો થતાં તેમણે યુવકની હત્યા કરી નાંખી હતી.